त्यसैले हामी संविधान सभा भवनमा उहाँहरुको प्रतिक्षा गरेर बस्यौं । पर्खिदा पर्खिदा दिन बित्न आँट्यो । संविधान सभामा उपस्थित भएका सदस्यहरुले मलाई जति तयार भएको छ त्यही नै संविधान तपाईले पढेर सुनाउनु भनेर सुझाव दिनुभयो । तर मैले म किन उत्ताउलो बनुँ, त्यत्रो ंिगगो पार्टी र नेताहरु हुँदाहुँदै म किन त्यसो गरुँ भनेर पर्खेर बाटो हेरेर बसें । अन्य भैसकेपछि सबैको छटपटि बढ्यो । हामी आफैले तोकेको समय अन्तरिम संविधानमा राखेको समय सकिएको थियो । राजनीतिक सहमति भएको भए ६ महिना आपतकालिन समय थपिन सक्थ्यो तर सिंहदरवारमै दिन र रात बित्यो । समय सकिए पछि पीडा बोध भयो ।
